ο9υι 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
13 ΙΟΥΛΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

656 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για την Παρακατάθεση αποζημίωσης ακινήτων που 
απαλλοτριώνονται για την διάνοιξη της οδού Ολυμπιάδος (Δ. 
Πολιορκητού - Πυθαγόρα) Θεσ/νίκης ΕΡΓΟ 020/05/ 
7869000 ΣΑΕ 069 δρχ. 4.170.750. 1 

Παρακατάθεσης αποζημίωσης από αναγκαστική απαλλοτρίωση 
στην Κοινότητα Προσκυνά επαρχίας Λοκρίδας Ν. Φθιώτιδας. 2 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή Γλυκών Νερών Αττικής 
(Ο.Τ. 162) και στους δρόμους Όθωνος - Καραϊσκάκη - Μπου- 
μπουλίνας και Θεσσαλονίκης και που απαλλοτριώθηκε υπέρ και 
με δαπάνη του ΟΣΚ, με σκοπό την ανέγερση διδακτηρίου του 
Γυμνασίου - Λυκείου Γλυκών Νερών. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση Γενικού Πολεοδομικού Σχεδίου (Γ.Π.Σ.) του οικισμού 
χώρας Μυκόνου του δήμου Μυκονίων (Ν.Κκυκλάδω'ν). 4 

ΑΝΑΚΟΙΝΩΣΕΙΣ 

Ειδοποίηση για την παρακατάθεση αποζημίωσης ακινήτων που 
έχουν ρυμοτομηθεί με το εγκεκριμένο ρυμοτομικό σχέδιο του 


Δήμου Βούλας για τη διάνοιξη της Λεωφ. Βουλιαγμένης από 
Βασ. Γεωργίου μέχρι Αχιλλέως σύμφωνα με τις ενδείξεις της 

πράξης αναλογιστμού 11/86. 5 

Ειδοποίηση της γενομένης παρακαταθέσεως αποζημιώσεως λόγω 
προσκυρώσεως οικοπεδικών τμημάτων εν Μαρωνεία Ν. Ροδό¬ 
πης...·■. 6 

Καθορισμός προσωρινής τιμής μονάδος αποζημιώσεως λόγω προ¬ 
σκυρώσεως στην πόλη Κω Ν. Δωδ/νήσου. 7 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. ΑΠ/ΤΑ 32702 (1) 


Ειδοποίηση για την Παρακατάθεση αποζημίωσης ακινήτων που απαλ- 
λοτριώνονται για την διάνοιξη της οδού Ολυμπιάδος (Δ. Πολιορ- 
κητού - Πυθαγόρα) Θεσ/νίκης ΕΡΓΟ 020/05/7869000 ΣΑΕ 
069 δρχ. 4.170.750. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις δ/ξεις του από 17.7.23 Ν. Δ/τος «περί σχεδίων πόλεων κ.λπ. 
συνοικισμών του Κράτους». 

2. Το αρ. 24 του Α.Ν. 1731/1939 «περί αναγκαστικών απαλ/ 
σεων» όπως αντικαταστάθηκε κατά την παρ. 1 αυτού με το άρθ. 8 του 
Ν. Δ/τος 3979/1959 «περί τροπ/σεως ενίων διατάξεων του Α.Ν. 
1731/1939 «περί αναγκαστικών απαλλοτριώσεων». 


3. Την απόφαση εξουσιοδότησής μας αρ. ΕΣ 23157/6.7.82 Νο¬ 
μάρχου Θεσ/νίκης γι’ άσκηση από μας μέρους των αρμοδιοτήτων του. 

Φέρουμε σε γγώση αυτών που έχουν ή αξιούν δικαίωμα κυριότητα 
στα ακίνητα που απαλλοτριώνονται για την διάνοικη της οδού Ολυ¬ 
μπιάδος (Δ. Πολιορκητού - Πυθαγόρα) ΕΡΓΟ 020/05/7869000 
ΣΑΕ 059 βάσει των πράξεων τακτοποίησης και αναλογισμού αριθμ. 
2863/70, 3034/71 και 5127/85 όπως αυτές ισχύους μετά την 
έγκρισή τους ότι η αποζημίωση που καθορίστηκε με την απόφαση του 
Μονομελούς Πρωτοδικείου Θεσ/νίκης αριθμ. 2114/1986 κατατέθηκε 
στο Ταμείο Παρακαταθηκών και Δανείων υπέρ αυτών που θα αναγνω- 
ρισθούν δικαιούχοι σύμφωνα με το Νόμο. 

Για την κατάθεση αυτή έχει εκδοθεί το γραμμάτιο παρακαταθήκης 
αριθμ. 392893/21.5.87 Θεσ/κης ποσού τε.σσάρων εκατομμυρίων 
εκατόν εβδομήντα χιλιάδων, επτακοσίων πενήντα δρχ. 
(4.170.750). 

Θεσσαλονίκη, 22 Ιουνίου 1987 
Η Διευθυντής 
Γ. ΓΑΪΤΑΝΑΚΗ 

-♦- 

Αριθ. 361 (2) 

Παρακατάθεσης αποζημίωσης από αναγκαστική απαλλοτρίωση στην 
Κοινότητα Προσκυνά επαρχίας Λοκρίδας Ν. Φθιώτιδας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΠΡΟΣΚΥΝΑ 
Ο Πρόεδρος της Κοινότητας Προσκυνά ανακοινώνει την παρακατά¬ 
θεση αποζημίωσης από αναγκαστική απαλλοτριώση ακινήτου υπέρ της 
Κοινότητας Προσκυνά, για την κατασκευή παιδικής χαράς, στο Ταμείο 
Παρακαταθηκών και Δανείων Παρ/κών Αταλάντης Γραμμάτιο σύ¬ 
στασης Παρακαταθήκης ποσού δραχμών (179.933). 

Αριθμός Γραμματίου 10103/1987. 

Αριθμός Πράξης κατάθεσης Εγγράφου 2457/87. δικαιούχοι Κλη¬ 
ρονόμοι Δέσποινας Νικ. Καλλίμπαση: 1) Νικόλαος Καλλίμπασης, 2) 
Αθανασία Καλλίμπαση, 3) Ιωάννα Ρούση το γένος Καλλίμπαση Βασι¬ 
λείου. 

Προσκυνά, 29 Ιουνίου 1987 
Ο Πρόεδρος 

ΚΟΛΙΟΦΟΥΤΗΣ ΒΑΓΙΑΣ 
-♦- 

Αριθ. Φ. 53695/12118 (3) 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή Γλυκών Νερών Αττικής (Ο.Τ. 
162) και στους δρόμους Όθωνος - Καραϊσκάκη - Μπουμπουλίνας 
και Θεσσαλονίκης και που απαλλοτριώθηκε υπέρ και με δαπάνη του 
ΟΣΚ, με σκοπό την ανέγερση διδακτηρίου του Γυμνασίου - Λυκείου 
Γλυκών Νερών. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 8583/3143/ 
1.12.1983 (ΦΕΚ 798/τ.Δ/30.12.1983) κοινή απόφαση των 

Υπουργών Παιδείας - Θρησκευμάτων και Οικονομικών, για την κή¬ 
ρυξη αναγκαστικής απαλλοτρίωσης, υπέρ και με δαπάνη του ΟΣΚ, 
έκτασης εμβαδού 7.250 μ 2 (και σύμφωνα με το οριστικό διάγραμμα του 
κτηματογράφου 6.380,20 μ 2 ) που βρίσεκται στο Ο.Τ. 162 και τους 
δρόμους Όθωνος - Γ. Καραϊσκακη - Μπουμπουλίνας και Θεσσαλο¬ 
νίκης και προορίζεται για την ανέγερση διδακτηρίου του Γυμνασίου, Λυ¬ 
κείου Γλυκών Νερών Αττικής επειδή με βάσει την 7726/86 απόφαση 
του Εφετείου Αθηνών καθορίζεται οριστική αποζημίωση ιδιοκτητών μι¬ 
κρότερη από το ποσό που παρακατέθηκε για την προσωρινή αποζη¬ 
μίωση βάσει της 298/19.1.85 απόφασης του Πρωτοδικείου Αθηνών 
και της οποίας η παρακατάθεση δημοσιεύθηκε στο ΦΕΚ 147/τ.Δ'/ 
5.3.1986. 

Αθήνα, 19 Ιουνίου 1987 
Ο Διευθυντής Συντονιστής 
ΓΙΩΡΓΟΣ ΠΑΤΣΙΛΙΝΑΚΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 28783/1406 (4) 

Έγκριση Γενικού Πολεοδομικού Σχεδίου (Γ.Π.Σ.) του οικισμού χώρας 
Μυκόνου του δήμου Μυκονίων (Ν.Κυκλάδων). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) και ειδικότερα το 
άρθρο 3 αυτού. 

2. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παράγρ. 1. 

3. Τις διατάξεις του Ν. 1685/1987 (ΦΕΚ 27/Α) και ειδικότερα το 
άρθρο 4 παράγρ. 2. 

4. Την υπ’ αριθ. 332/13/3.1.1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Κίνηση της διαδικα¬ 
σίας σύνταξης του Γ ενικού Πολεοδομικού Σχεδίου Δήμου Μυκόνου (Ν. 
Κυκλάδων)» (ΦΕΚ 56/Δ). 

5. Το υπ’ αριθ. ΟΙΚ. 7141/6.9.85, 7184/9.9.85, 7181/9.9.85, 
7180/9.9.85, 7299/12.9.85, 7300/12.9.85, 7301/12.9.85, 
7984/7.10.85, 7985/7.10.85, 7989/7.10.85, 7986/7.10.85, 
7988/7.10.85, 7987/7.10.85 έγγραφα του ΤΠ.ΠΕ προς τους αρμό¬ 
διους φορείς. 

6. Τις υπ’ αριθ. 88/1985 και 51/1986 γνωμοδοτήσεις του δημο¬ 
τικού συμβουλίου Μυκονίων. 

7. Το υπ’ αρ. 3306/1.11.85 έγγραφο της Νομαρχίας Κυκλάδων, 
Δ/νση Δασών. 

8. Το υπ’ αρ. 3042/14.1.86 έγγραφο του Υπουργείου Πολιτισμού, 
ΚΑ' Εφορεία Προϊστ. Κλασσικών Αρχαιοτήτων Κυκλάδων. 

9. Το υπ’ αρ. 347/σχ,233, 1023 Π.Ε/11.4.86 έγγραφο του 
Υπουργείου Πολιτισμού, 1η Εφορεία Νεωτ. Μνημείων. 

10. Το υπ’ αρ. 16051/16.12.85 έγγραφο του Υπουργείου Βιομη¬ 
χανίας, Ενέργειας και Τεχνολογίας, Δ/νση Υδατ. Δυναμικού και φυ¬ 
σικών πόρων. 

11. Το υπ’ αρ. 539239/13.11.85 έγγραφο του Ελληνικού Οργανι¬ 
σμού Τουρισμού, Δ/νση β. 

12. Το υπ’ αρ. ΤΥ 4920/6.11.85 έγγραφο της Νομαρχίας Κυ¬ 
κλάδων, Δ/νση Τεχν. Υπηρεσιών. 

13. Το υπ’ αρ. 19374/5.11.85 έγγραφο της Νομαρχίας Κυ¬ 
κλάδων, Δ/νση Εσωτερικών, τμήμα ΤΥΔΚ. 

14. Το υπ’ αρ. 504/623/21.10.85 έγγραφο του Οργανισμού Τη¬ 
λεπικοινωνιών της Ελλάδος Α.Ε. (ΟΤΕ). 

15. Το γεγονός ότι οι υπόλοιποι φορείς δεν γνωμοδότησαν μέχρι σή¬ 
μερα. 

16. Την υπ’ αρ. 22η (συνεδρ. 6η) γνωμοδότηση του Συμβουλίου 
Χωροταξίας, Οικισμού και Περιβάλλοντος νομού Κυκλάδων, αποφασί¬ 
ζουμε: 

1) Εγκρίνεται το γενικό πολεοδομικό σχέδιο (ΓΠΣ) του οικισμού 
χώρας Μυκόνου του δήμου Μυκονίων (Ν. Κυκλάδων) όπως τα όρια του 
προσδιορίζονται με κόκκινη γραμμή στο χάρτη Π-1.11 σε κλίμακα 
1:4.000. Κυρίως το ως άνω σχέδιο περιλαμβάνει: 

Α) Την πολεοδομική οργάνωση του οικισμού χώρας Μυκόνου με 
πληθυσμιακό μέγεθος 6.200 κατοίκων, με: 

α) Την ένταξη στο σχέδιο πόλης εκτάσεων πυκνοδομημέων και 
αραιοδομημένων συνολικής επιφάνειας περίπου 80 Ηα και τη δη¬ 
μιουργία μιας (1) πολεοδομικής ενότητας μέσης πυκνότητας 125 κατ- 
./Ηα και μέσου συντελεστή δόμησης 0,6 όπως φαίνεται στους χάρτες 


Π-1.4, 1.5, Π-1.11. 

β) Το προσδιορισμό των χρήσεων γης όπως φαίνονται στους χάρτες 
Π-1.2, 1.3.2, Π-1.11 σε κλίμακα 1:4000 και ειδικότερα: 

- Τη διατήρηση της σημερινής μορφής γενικής κατοικίας. 

- Την ένταξη πολιτιστικών λειτουργιών στον αστικό ιστό, μέσα και 
έξω από το Ιστορικό Κέντρο, με τη χρησιμοποίηση υπαρχόντων κτισμά- 
των. 

- Τη διατήρηση της σημερινής θέσης της κεντρικής περιοχής του δή¬ 
μου. 

- Την επέκταση του κέντρου πόλης βόρεια μέχρι την περιοχή του Αρ¬ 
χαιολογικού Μουσείου. 

- Την ανάπτυξη εγκαταστάσεων λιανικού εμπορίου μέσα στην παλιά 
πόλη. 

- Τη χωροθέτηση επιπλέον Ζώνης λιανικού εμπορίου στη νότια επέ¬ 
κταση του οικισμού στη διασταύρωση των δρόμων προς Ορνό και 
Πλατύ Γιαλό. 

- Τη χωροθέτηση στην ίδια περιοχή Ζώνης Χονδρεμπορίου με εγκα¬ 
ταστάσεις αποθηκών και ψυγείων, γραφείων κ.λπ. 

- Την οργάνωση των εγκαταστάσεων εκπαίδευσης μέσα στην πολεο¬ 
δομική ενότητα: 

1. είτε με επέκταση των υπαρχόντων διδακτηρίων. 1 

2. είτε με χωροθέτηση νέων διδακτηρίων (μεταλυκειακού κέντρου 
και μέσης επαγγελματικής σχολής) νότια του οικισμού, δίπλα στο 
δρόμο που οδηγεί στο Αεροδρόμιο. 

- Τη χωροθέτηση και οργάνωση εγκαταστάσεων αθλητισμού στην 
περιοχή μεταξύ του νέου συνδετηρίου δρόμου Άνω Μέρας - Αεροδρο¬ 
μίου και του επαρχιακού δρόμου Χώρας - Πλατύ Γιαλού. 

- Τη δημιουργία ελευθέρων χώρων και περιαστικού πράσινου στις 
νότιες επεκτάσεις, 5 γύρω από την περιοχή λιανικού εμπορίου. 

- Χονδρεμπορίου και τις εγκαταστάσεις αθλητισμού και εκπαίδευ¬ 
σης. 

- Την ανάπτυξη λειτουργιών αναψυχής στις πιο πάνω περιοχές πε- 
ριαστικού πράσινου. 

- Τη χωροθέτηση και κατασκευή κτιρίου υποδοχής Λιμανιού (όπου 
θα στεγαστούν ΕΟΤ - Τουριστική Αστυνομία - δημοτική υπηρεσία πα¬ 
ροχής πληροφοριών - Τουριστικό περίπτερο) στο Λιμάνι, δίπλα στην 
προβλήτα. 

- Τη μεταφορά του σημερινού Νεκροταφείου, εκτός ορίων ΓΠΣ. 

γ) Τη γενική εκτίμηση της χωρητικότητας της πολεοδομικής αυτής 

ενότητας σε κατοίκους για το 1987, στην πολεοδομική ενότητα, όπως 
αναφέρονται στον Πίνακα Α-11.6. 

δ) Την ιεράρχηση του οδικού δικτύου, όπως φαίνεται στο χάρτη Π- 
2.1.2 σε κλίμακα 1:4.000. Οι βασικότερες παρεμβάσεις είναι: 

- Κατασκευή συνδετήριας αρτηρίας που θα συνδέει το δρόμο της 
Άνω Μεράς με το δρόμο του Αεροδρομίου και του Πλατύ Γιαλού. 

- Κατασκευή περιφερειακού Τούρλου - Άνω Μεράς - Χώρας. 

- Άμεση βελτίωση - διαπλάτυνση - ασφαλτόστρωση και μετατροπή 
τους σε οδούς πλάτους 700 μ. των αγροτικών δρόμων (κατά σειρά προ¬ 
τεραιότητας) 

Τούρλου μέχρι Καμνάκι, Λήνως, αεροδρομίου - Βόθωνα, Αγ. Παντε- 
λεήμονα - Αη Σώστη, Μουσείο Αμυγδαλίδι, Άνω Μερά - Καλαφάτη - 
Καλό Λειβάδι. 

- Κατασκευή ισόπεδων κόμβων στα σημεία σύνδεσης της νέας συν¬ 

δετήριας Αεροδρομίου - Πλατύ Γιαλού και του νέου περιφεριακού 
Τούρλου - 'ανω Μεράς - Χώρας στα σημεία σύνδεσής τους με του δρό¬ 
μους προς Άνω Μερά, Αεροδρόμιο, Πλατύ Γιαλό και Τουρλό, Άνω 
Μερά αντίστοιχα. . 

- Κατασκευή νέου δρόμου Τρία Πηγάδια - Ματογιάννι. 

- Διάνοιξη - κατασκευή τμήματος δρόμου που θα συνδέει τον Παλιό 
δρόμο προς Αγ. Στάφανο, πάνω από το Αρχαιολογικό Μουσείο, με την 
προβλήτα του λιμανιού. 

- Διαμόρφωση του κόμβου στο λιμάνι στην είσοδο του οικισμού και 
μονοδρόμηση της κυκλοφορίας λιμανού. 

- Διαβάθμιση της εσωτερικής κυκλοφορίας του οικισμού σε συλλε- 
κτήριες αρτηρίες κα τοπικό οδικό δίκτυο. 

- Συντήρηση ίου υπάρχοντος δικτύου πεζοδρόμων στο παλιό τμήμα 
του οικισμού. 

- Παράλληλα κατασκευή χώρων στάθμευσης: 

1. στην βόρεια πλευρά της προβλήτας εκφόρτωσης του λιμανιού. 

2. στο νότιο τμήμα του οικισμού δίπλα στον περιφερειακό που οδηγεί 
στον Ορνό και 

3. νοτιοανατολικά, στη σύνδεση της νέας συνδετήριας αρτηρίας Άνω 
Μεράς - Αεροδρομίου. Οι δύο τελευταίες θέσεις βρίσκονται σε άμεση 
σχέση με την περιοχή Ζώνης Χονδρεμπορίου που δημιουργείται εκεί. 

- Συγκέντρωση των εγκαταστάσεων μαζικών μεταφορών στο λιμάνι 
βόρεια τηφ προβλήτας. 

ε) Τον καθορισμό ζωνών όπως φαίνεται στο χάρτη ΙΊ-1.11 σε κλί¬ 
μακα 1:4.000: 

- Ζώνη προστασίας και ανάδειξης ολόκληρου του οικισμού Μυκόνου . 
που περικλείεται μέσα στα όρια ΓΠΣ. 

- Ζώνη προστασίας και ανάδειξης του ιστορικού κέντρου. 

- Ζώνη προστασίας και ανάδειξης των δύο κύριων εμπορικών 
δρόμων που αρχίζουν από την παραλία και της παραλιακής όψης των 
σπιτιών μέσα στο Λιμάνι. 

- Ζώνη ανάπλασης των περιοχών 
,μείζων περιοχή λιμανιού 
.Κάστρο 

.Περιοχές πάνω και Κάτω Μύλων 
.Λάκκα 

.νέα οδός Λάκκα - Ματογιάννι 

Β) Τη λήψη μέτρων για την προστασία του περιβάλλοντος όπως φαί¬ 
νονται στο χάρτη Π - 1.9 σε κλίμακα 1: 25.000 και ειδικότερα: 

- Ανάδειξη και αξιοποίηση: 1) Στο Κάστρο, στο Ληνό και 2) στις 
Πόρτες στα Καστελλάκια. 

- Μεταφορά και χωροθέτηση του χώρου συλλογής και καύσης των 
απορριμάτων στο χώρο των μεταλλείων 

- Μεταφορά των σφαγείων από το λιμάνι και χωροθέτησή τους στο 
μέχρι σήμερα χώρο συλλογής απορριμάτων 

- Καθορισμός Ζώνης προστασίας ακτών όπως φαίνονται στον αντί- 
στοιχο χάρτη. 

- Καθορισμός ζώνης ειδικής προστασίας στην περιοχή του Πα- 
νόρμου όπου ζουν φώκιες. 

Γ) Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνονται στους χάρτες Π - 2.2.1, Π - 2.3.1, 4.1, 2.5 και 
Π - 2.6.2 Π -2.7.2 και ειδικότερα: 

α. Δίκτυο ύδρευσης 

- Επισκευή και βελτίωση όλου του δικτύου κύρια στην παλιά πόλη. 

- Επέκταση του δικτύου στις περιοχές επεκτάσεων. 

- Χωροθέτηση και κατασκευή νέων υδατοδεξαμενών. 

- Χωροθέτηση και κατασκευή φράγματος στο ρέμα Μαραθιού, για 
τη σύλληψη 150.000 μ 3 ετησίως. 

β. Δίκτυα αποχέτευσης, όμβριων και αντιπλημμυρικής προστασίας 
και απορρίματα. 

- Δημιουργία δικτύου αποχέτευσης όμβριων, στις νεοεντασσόμενες 
περιοχές με τη διευθέτηση ρεμάτων και έργων αποστράγγισης, με ανοι¬ 
κτές διατομές κτιστών τοιχωμάτων. 

- Καθορισμός αγωγών όμβριων μέσα στο παλιό παραδοσιακό 
τμήμα του οικισμού, οι οποίοι θα καταλήγουν είτε μέσω παλιών 
αγωγών είτε επιφανειακά στη θάλασσα. 

Για τα απορρίματα 

- Μεταφορά και χωροθέτηση του χώρου συλλογής και καύσης των 
απορριμάτων στο χώρο των μεταλλείων. 


- Αποκατάσταση του σημερινού χώρου απορριμάτων. 

γ. Ενεργειακό σύστημα 

- Επέκταση του δικτύου μέσης τάσης στις περιοχές επέκτασης. 

- Χωροθέτηση και κατασκευή των σταθμών ζεύξης μετά από 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

δ. Τηλεπικοινωνιακό σύστημα 

- Επέκταση των υπόγειων τηλεφωνικών γραμμών στις περιοχές 
επέκτασης και κατασκευή κέντρου τηλεπικοινωνιών μετά από έγκριση 
της ΕΠΑΕ. 

Δ) Τις προτάσεις για την αντιμετώπιση θεομηνιών για την πυροπρο¬ 
στασία και ασφάλεια όπως φαίνονται στο χάρτη Π - 3.1.2, 3.2, 3.3 σε 
κλίμακα 1: 4.000 και ειδικότερα: 

- Επέκταση του δικτύου υδροληψίας των κρουνών πυρόσβεσης στις 
νέες επεκτάσεις. 

- Εντοπισμός σημείων υδροληψίας από το δίκτυο (όπου υπάρχει) 
μέσα στον οικισμό. 

- Καθορισμός υδροληψίας (από τη θάλασσα) και εύκολης, άνίτης, 
προσπέλασης μέσα στο παλιό τμήμα του οικισμού, πυροσβεστικών μο¬ 
νάδων, από 3-4 κυρίους πεζόδρομους και μόνο. 

- Καθορισμός ελεύθερων χώρων μέσα στον οικισμό που θ’ αποτελό¬ 
σουν τόπους συγκέντρωσης του πληθυσμού σε περίπτωση θεομηνιών 
και ειδικά: 

1. Ο ελεύθερος χώρος και ο .χώρος του σχολείου στη Λάκκα. 

2. Ο ελεύθερος χώρος των Μύλων. 

3. Ο χώρος του Γυμνασίου. 

4. Ο νέος ελεύθερος χώρος που δημιουργείται στην περιοχή επέκτα¬ 
σης. 

Ε) Συνοπτικά αντίτυπα των παραπάνω δέκα (10) χαρτών και ενός 
(1) πίνακα θεωρημένα από τον Προϊστάμενο της Δ/νσης Πολεοδομικών 
Εφαρμογών με την υπ’ αριθ. 28783/1406/1987 πράξη του δημο¬ 
σιεύονται στην Εφημερίδα της Κυβερνήσεως με την απόφαση αυτή. 

2) Εντός της περιοχής Γ.Π.Σ. και ειδικότερα στις εκτός σχεδίου πε¬ 
ριοχές που περιλαμβάνονται σ’ αυτό, οικοδομικές άδειες που έχουν εκ- 
δοθεί με τις προγενέστερες ισχύουσες διατάξεις ή έχει υποβληθεί στην 
αρμόδια πολεοδομική αρχή ο πλήρης φάκελλος με τα απαραίτητα για 
την έκδοση της οικοδομικής άδειας στοιχεία, μέχρι την ημερομηνία δη¬ 
μοσίευσης της παρούσας απόφασης, εκτελούνται όπως εκδόθηκαν ή εκ- 
δίδονται βάσει των υποβληθέντων στοιχείων. 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 11 Μαΐου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΝΑΚΟΙΝΩΣΕΙΣ 

Αριθ. Α1γ/0/10927 (5) 

Ειδοποίηση για την παρακατάθεση αποζημίωσης ακινήτων που έχουν 
ρυμοτομηθεί με το εγκεκριμένο ρυμοτομικό σχέδιο του Δήμου 
Βούλας για τη διάνοιξη της Λεωφ. Βουλιαγμένης από Βασ. Γεωρ¬ 
γίου μέχρι Αχιλλέως σύμφωνα με τις ενδείξεις της πράξης αναλογι¬ 
σμού 11/86. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ. 17.7.1923 «περί σχεδίων πόλεων, κωμών 
κ.λπ.» (ΦΕΚ 228 Α/23). 

2. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» (ΦΕΚ 1Α/71). 

3. Την εξουσιοδοτική απόφαση του Υπουργού ΠΕ.ΧΩ.Δ.Ε. Εδ2α/ 
01/159/Φ.2.2.1/16.12.86 ΦΕΚ 884 Β/86. 

4. Τον πίνακα παρακατάθεσης της αποζημίωσης με ημερομηνία 
11.12.86 που καθορίστηκε με την απόφαση 856/8.9.86 του Μον. 
Πρωτοδικείου Αθηνών για ακίνητα που ρυμοτομήθηκαν με το εγκρι- 
μένο ρυμοτομικό σχέδιο του Δήμου Βούλας για τη διάνοιξη της Λεωφ. 
Βουλιαγμένης από Βασ. Γεωργίου μέχρι Αχιλλέως σύμφωνα με τις εν¬ 
δείξεις της πράξης αναλογισμού 11/86, ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του ν. 653/77 ότι η αποζημίωση 
για τα ακίνητα αυτά έχει κατατεθεί στο Ταμείο Παρακαταθηκών και 
Δανείων, ύστερα από τον συμψηφισμό δικαιωμάτων και υποχρεώσεων 
που προβλέπει το άρθρο 6 του Ν. 5269/31 με την έκδοση του γραμμα¬ 
τίου παρακαταθήκης 863.675/23.6.87 για συνολικό ποσό 142. 
374.050 δραχμές. 

Η παρακατάθεση της αποζημίωσης, έγινε υπέρ των προσώπων που 
αναγράφονται παρακάτων και θα καταβληθεί μόνο στα πρόσωπα που 
θα αναγνωρισθούν δικαιούχοι 1) Σταμπέλου Κων/νου, Νικολάου, 
Αντωνίου, Σταμάτη και Ζηνοβίας (ιδ.7) δρχ. 16.588.000, 2) Σαρα- 
ντινού Δημητρίου (ιδ. 14) δρχ. 7.975.000, 3) Σ.Α.Α.Κ. (ιδ!" 16) δρχ. 
10.885.150, 4) Ρηγάδη Πέτρου (ιδ. 22) δρχ. 13.574.900, 5) Σαρα- 
ντινού Δημητρίου (ιδ. 23) δρχ. 8.130.150, 6) Σ.Α.Α.Κ. (ιδ. 28) 
72.230.300 δρχ., 7) Λαζαρίδη Παναγιώτη (ιδ. 29) δρχ. 7.468.950, 
8) Χαλκιά Χρήστου (ιδ. 31) δρχ. 5.521.600. 

Αθήνα, 1 Ιουλίου 1987 
Με εντολή Υπουργού 
Ο Τμηματάρχησ 
ΜΑΝΩΛΗΣ ΔΑΣΚΑΛΑΚΗΣ 


Ειδοποίηση της γενομένης παρακαταθέσεως αποζημιώσεως λόγω προ- 
σκυρώσεως οικοπεδικών τμημάτων εν Μαρωνεία Ν. Ροδόπης. 

Δια της υπ’ αριθμόν 6/1985 πράξεως του Τ.Π. και Π.Ε. της Ν. Ρο¬ 
δόπης, εγένετο τακτοποίησις των οικοπέδων, των κειμένων μεταξύ των 
οικοδομικών τετραγώνων του συνοικισμού Μαρωνείας και η διάνοιξις 
των μεταξύ τούτων οδών. 

Δια της υπ’ αριθμόν 77/1987 αποφάσεως του Μονομελούς Πρωτο¬ 


δικείου Ροδόπης καθωρίσθη η προσωρνή τιμή μονάδος αποζημιώσεως 
των δια της ανωτέρω πράξεως προσκυρουμένων και ρυμοτομουμένων 
οικοπεδοτεμαχίων. 

Υπό του Χαραλάμπους Σμαραγδά του Γεωργίου, κατοίκου Μαρω¬ 
νείας, βάσει της υπ’ αριθμόν 6/1985 πράξεως του Τ.Π. και Π.Ε. της 
Ν. Ροδόπης και της προσωρινής τιμής μονάδος αποζημιώσεως, της κα- 
θορισθείσης δια της υπ’ αριθμόν 77/1987 αποφάσεως του Μονομελούς 
Πρωτοδιδκείου Ροδόπης, παρακατατέθησαν τα κάτωθι χρηματικά 
ποσά δια των ακολούθων γραμμάτιών συστάσεως παρακαταθήκης, εκ- 
δοθέντων υπό του Γραφείου Παρακαταθηκών Κομοτηνής. 

1) Δια του υπ’ αριθμόν 20121/24.6.1987. 

Υπέρ της Κοινότητος Μαρωνείας το ποσόν των έβδομήκοντα μιάς 
χιλιάδων εξακοσίων δέκα δραχμών δι’ αξία των κάτωθι οικοπεδοτεμα- 
χίων υπό στοιχεία (63 - 64 - 67 - 70- 69 - 68 - 63)=99,20 μ 2 και 
(72 - 73 - 74 - 72)=10μ 2 προσκυρουμένων εκ της 8 εις την 10 ιδιο¬ 
κτησίαν. 

2) Δια του υπ’ αριθμό 20120/24.6.1987. 

Υπέρ του Παναγιώτου Μαργαρίτου του Λουκά, κατοίκου Μαρωνείας 
το ποσόν των χιλίων τετρακοσίων έβδομήκοντα (1.470) δρχ. δι’ αξίαν 
του κάτωθι οικοπεδοτεμαχίου υπο στοιχεία (62 - 63 - 64 - 62)|2,10 
μ 2 προσκυρουμένου εκ της υπ’ αριθμό 3 ιδιοκτησίας Παναγιώτου Μαρ¬ 
γαρίτου εις την υπ’ αριθμό 10 ιδιοκτησίας του Χαραλάμπους Σμαρα¬ 
γδά. 

Τα ανωτέρω γραμμάτια παρακαταθήκης παρακατετέθησαν εις την 
Συμβολαιογράφον Κομοτηνής Δ. Παπαδοπούλου, συνταγείσης της υπ’ 
αριθμόν 2890/24.6.87 πράξεως καταθέσεως. 

Η παρούσα δημοσίευσις γίνεται συμφώνως προς την διάταξιν του άρ¬ 
θρου 7 τουα.Ν. 1731/1939 και του άρθρου 7 του Ν.Δ. 797/1971. 

Κομοτηνή, 24 Ιουνίου 1987 
Ο Πληρεξούσιος Δικηγόρος 
ΑΧ1ΛΛΕΥΣ ΠΙΡΠΙΡΗΣ. 

(Αριθ. διπλ. Δημ. Ταμ. Κομοτηνής 9623318/87) 

-♦- 


(?) 

Καθορισμός προσωρινής τιμής μονάδος αποζημιώσεως λόγω προσκυ- 
ρώσεως στην πόλη Κω Ν. Δωδ/νήσου. 

Δυνάμει της υπ’ αριθμ. 4383/1986 αποφάσεως του Μονομελούς 
Πρωτοδικείου Κω, καθωρίσθη, αιτήσει του Κωνσταντίνου Παρασκευά, 
κατοίκου Κω, η προσωρινή τιμή μονάδος αποζημιώσεως των εις την 
υπ’ αριθμ. 1834 οικοδομών Πόλεων Κω κτηματολογική του μερίδα 
προσκυρωθέντων, δυνάμει της υπ’ αριθμ. 7/1971 Πράξεως του Γρα¬ 
φείου Μηχανικού και της υπ’ αριθ. 7502 αποφάσεως του Νομάρχου 
Δωδεκανήσου, εκ της υπ’ αριθμ. 1702 Οικοδομών κτηματολογικής με- 
ρίδος του Ελληνικού Δημοσίου, 112 τετρ. μέτρων, υπέρ του Κωνστα¬ 
ντίνου Παρασκευά, προς δραχμ. 12.000 ανά τ. μέτρον, ήτοι εν συνόλω 
δρχ. 1.344.000 περί των οποίων εξεδόθη το υπ’ αριθμ. 4274/87 
Γραμμάτων Παρακαταθήκης του Γραφείου Παρακαταθηκών και Δα¬ 
νείων Κω. 


Κως, 29 Ιουνίου 1987 
Ο Πληρεξούσιος Δικηγόρος 


ΕΜΜ. ΧΑΤΖΗΠΕΤΡΟΥ 

(Αριθ. διπλ. Δημ. Ταμ. Δικ. Εισ. Αθ. 9893100/87) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




